作者:韓愈
標題:與張十八同效阮步兵一日複一夕
內容:一日復一日，一朝複一朝。只見有不如，不見有所超。食作前日味，事作前日調。不知久不死，憫憫尚誰要。富貴自縶拘，貧賤亦煎焦。俯仰未得所，一世已解鑣。譬如籠中鶴，六翮無所搖。譬如兔得蹄，安用東西跳。還看古人書，複舉前人瓢。未知所窮竟，且作新詩謠。